Преспанско мало грунче

Pseudophoxinus prespensis (Karaman, 1924)
Преспанското мало грунче ( Pelasgus prespensis ) е вид риба од семејството Ципринидиаи. Го има во Преспанското Езеро, кое лежи на југот на Балканот, на границите помеѓу Албанија, Грција и Северна Македонија. Неговото природно живеалиште е слатководни езера. Загрозена е поради загуба на живеалиштата.

Опис и распространетост
Преспанското мало грунче е најмалиот претставник на автохтоната рибна популација во Преспанско Езеро. Телото му е издолжено, долго 5-7 см. Устата е мала, поставена косо речиси под агол од 45 степени. Долната вилица е подолга од горната и е исфрлена нанапред. Има голем број на многу ситни лушпи (околу 0,5мм). Телото на горната страна е темно обоено, додека стомачната е посветла. Преспанското мало грунче е ендемичен вид и го населува само Преспанското Езеро и притоките.Службен весник на Р.М. бр.145 2011 г.

Основни биолошки одлики
Екологијата на овој вид не е доволно проучена. Се мрести во пролетно летниот период од месец мај до месец јуни.

Значење
Преспанското мало грунче нема стопанско значење нити за стопански ниту за рекреативен риболов. Има големо значење и тоа во областа на еволуцијата и зоогеографијата на рибите на Балканскиот Полуостров.

 Наводи 

Категорија:Загрозени видови според МСЗП
Категорија:Риби во Преспанско Езеро
Категорија:Таксони именувани од Станко Караман